Periero

La Mitologia biblioteko mencias du malsamajn versiojn, sen elekto inter ili: li eble estas filo de Kinorto, edzo de Gorgofono kaj patro de Tindaro, Ikario, Afareo kaj Leŭkipo; aŭ li eble estas la filo de Eolo kaj patro nur de du el la filoj de Gorgofonoj, Afareo kaj Leŭkipo. Tiukaze, Tindaro kaj Ikario (kune kun Hipokoonto kaj Areno), estus gefiloj de Ebalo, filo tiel de la alia Periero (la filo de Kinorto kun la nimfo Bateo)Pseŭdo-Apolodoro. Mitologia biblioteko, 3.10..

Fine, Paŭzanio volis unuigi ambaŭ tradiciojn. Laŭ li, Gorgofono, la filino de Perseo, estis la unua virino kiu edziĝis dufojePaŭzanio. Priskribo de Grekio, 2.15.28.. Ŝi estis edzino unue de Periero, reĝo de Mesenio kaj filo de Eolo, kaj naskis al li Leŭkipon kaj Afareon. Kaj post la morto de Periero, ŝi edziniĝis al Ebalo, reĝo de Sparto kaj filo de Kinorto, kaj havis kun li tri gefilojn: Tindaro, Ikario kaj Areno. En tiu versio, Hipokoonto estus la plej aĝa filo de Ebalo, kvankam natura filo, ĉar lia patrino estis ĉu Bateo, ĉu NikostratoSkolio pri Oresto, de Eŭripido, 457.Skolio pri Iliado, de Homero, 2.2.581..

Aldone, en kelkaj versioj Periero estis patro ankaŭ de Polidoro (edzino de Peleo), Pizo (fondinto de samnoma urbo en Eliso), Ebalo (reĝo de Sparto) kaj Boro, la patro de Menestio, unu el la kvin kapitanoj de la aĥila armeo en la Troja milito. Kelkaj mitologiistoj konsideras, tamen, ke la patro de Boro estis alia rolulo nomiĝinta Periero kies edzino estus Polidoro, filino de PeleoFrançois Noël. Dictionnaire Universel de la Fable et de la Mythologie.Homero. Iliado, 1.16..

Dum la regado de Periero alvenis al Mesenio Melaneo, reĝo de la driopoj. Por eviti konfliktojn, la mesenia reĝo donacis al li la urbon Eĥalio. Ĝi iĝis rezidejo de la driopa dinastio ĝis kiam Heraklo disrabis la urbon kaj mortigis Eŭriton, filo de Melaneo, kaj lian familion. Nur Jolo supervivis, malgraŭ ŝia klopodo sinmortigi, kaj iĝis sklavino de la herooAntonino Liberala. Metamorfozoj, 4..

Genealogia arbo de la Mitaj reĝoj de Mesenio

 Periero, ĉar-konduktisto de Meneceo 
Krom tiu, de la antaŭe priskribita, Periero estas ankaŭ la nomo de la tebana ĉar-konduktisto de Meneceo, patro de Kreono. En Onkesto, li vundigis aŭ mortigis Klimenon, patro de Ergino kaj reĝo de la minioj. Pune, la tebanoj altrudis al la minioj neelteneblan imposton, kiu originis militon inter la du popolojPseŭdo-Apolodoro. Mitologia biblioteko, 2.4.11..

 Eksteraj ligiloj 
 Por pliaj detaloj pri la malsamaj parencecoj de Periero, vidu Komentoj pri Mitologia biblioteko, 3.188 ĉe Theoi.com.
 Pseudo-Apolodoro: Mitologia biblioteko, 1.9.5.
 1.9.2-6: francalingva teksto.
 1.9.5: anglalingva teksto, ĉe la Projekto Perseus, eld. de James George Frazer (1921).
 1: greklingva teksto ĉe Vikifontaro.

 Notoj kaj referencoj 

Kategorio:Ĉar-konduktistoj en la helena mitologio
Kategorio:Eolidoj
Kategorio:Herooj de la helena mitologio
Kategorio:Lakonia mitologio
Kategorio:Mitaj reĝoj de Mesenio